Euroopa Parlament leiab, et Europoli rajamise näol oli tegemist vajaliku meetmega võitluseks organiseeritud kuritegevuse vastu Euroopa Liidus. Ta rõhutab, et õigusriigis peab politseiülesannete täitmine olema allutatud parlamentaarsele kontrollile, kuigi Europoli konventsioonis  nähakse ette vaid iga-aastase tegevusaruande esitamine Euroopa Parlamendile. Seetõttu nõuab Euroopa Parlament, et Europol hõlmataks Euroopa Liidu institutsioonilisse raamistikku ja allutataks seeläbi Euroopa Parlamendi demokraatlikule järelevalvele, Euroopa Kohtu õiguslikule järelevalvele ning finants- ja eelarvekontrollile vastavalt Euroopa Liidu tavapärastele eeskirjadele neis valdkondades. Europol tuleb muuta Euroopa ametiks.